	ЈИР - Град Прњавор

	ОБРАЗАЦ 7 



Ревизорски извјештај
	Назив ревизије:
	Ревизија процеса информисања јавности у Кабинету градоначелника 

	Временски период обухваћен ревизијом:
	29/05/2026 - 29/06/2026

	Број ревизије:
	13-014-153/26

	Назив ревидираног субјекта/oрганизационе јединице укључене у ревидирани процес:
	Кабинет градоначелника

	Вођа ревизорског тима:
	Зоран Дебељак

	Чланови ревизорског тима: 
	Зоран Дебељак
 

	ИЗВРШНИ РЕЗИМЕ

	Слободан текст (навести  кратак опис циљева и обима ревизије, најзначајнијих налаза ревизије и њима везаних ризика)
	 Градска управа путем Кабинета градоначелника има обавезу информисања јавности о свом раду, а циљ ове интерне ревизије је да се испита начин информисања јавности и како се објављује садржај на званичној интернет страници града.

	1. УВОД 

	1.1. Основ за ревизију:
	

	1.2. Предмет ревизије:
	

	1.3. Циљеви интерне ревизије: 
	1. Осигурати да се информише јавност о питањима извршавања послова у надлежности органа градске управе.
2. Осигурати да је објављени садржај на званичној интернет страници градске управе тачан.

	1.4. Обим интерне ревизије: 
	- Закон о локалној самоуправи ("Службени гласник Републике Српске" број 97/16, 36/19, 61/21, 100/25 и 114/25),
- Кодекс понашања службеника у градској односно општинској управи ("Службени гласник Републике Српске" број 18/17),
- Правилник о комуникацијама у Градској управи града Прњавор ("Службени гласник града Прњавор" број 14/25), 
- информације прослијеђене медијима о питањима извршавања послова у надлежности органа градске управе из прве половине 2026. године, 
- агенде догађаја и достављање позива медијима за праћење догађаја, 
- објављени садржај на званичној интернет страници градске управе

	1.5. Полазне информације о ревидираном подручју: 
	 У комуникацији са јавношћу путем медија користе се различити облици информисања који укључују: организацију конференција за штампу, учешће у тематским емисијама електронских медија, давање интервјуа и изјава поводом важних догађаја, као и пласмане писаних прилога и саопштења у електронским и/или штампаним медијима.
Градоначелник одлучује о организовању конференције за штампу ради саопштавања јавности важних чињеница, ставова и мишљења у вези са актуелним положајем града, својим пословима и радом градске управе. За конференције за штампу, у случају комплекснијих тема и ради потпуног и правилног информисања, припремају се и дијеле инфо-пакети.
На основу изричитог одобрења градоначелника, руководиоци организационих јединица и службеници у градској управи могу путем медија давати информације о свом раду. У случају да се новинари директно обрате руководиоцу организационе јединице или службенику за било који облик информације, исти су дужни новинара упутити на Кабинет градоначелника.
Кабинет градоначелника, на основу одлука и захтјева градоначелника, предузима све потребне радње у циљу обезбјеђења комуникације градоначелника са јавношћу, која укључује и учешће медија.
Дигитални канали комуникације града су: интернет страница града, комуникацијски канали друштвених мрежа, мобилне апликације, веб апликације и слично. Комуникацијски канали друштвених мрежа, као и мобилне и веб апликације су умрежене са интернет страницом града. За интернет страницу града и дигиталне канале комуникације одговорна је „веб редакција“ именована од стране градоначелника. Веб редакција обавља послове прикупљања, провјере, обраде и објављивања садржаја, као што су: текст, слике, табеле, аудио и видео записи. Ажурирање садржаја обавља се свакодневно, а по потреби и више пута дневно.
Интернет страници града приступа се са интернет адресе www.gradprnjavor.com, а страница може имати и више подстраница. Сви садржаји на интернет страници, по правилу се објављују на ћирилици и латиници, док се основне информације објављују и на енглеском језику и језицима националних мањина које живе на подручју града Прњавор.
Подаци и информације за интернет страницу и остале дигиталне канале достављају се веб редакцији електронски путем мејла: и то у формату за текстове и формату за слике. Акти за објаву за интернет страницу достављају се службеним путем у писaној форми (потписани и овјерени) и електронским путем у пдф формату.

	1.6. Позитивни налази:

	 Све организационе јединице градске управе активно сарађују са Кабинетом градоначелника како би правовремено и тачно обавијестили јавност путем медија о питањима извршавања послова у надлежности органа градске управе.

	1.7. Одговорности: 
	

	1.8. Ограничења ревизије: 
	

	
	

	2. НАЛАЗИ, ЗАКЉУЧЦИ И ПРЕПОРУКЕ

	Претходни ревизијски преглед (спровођење препорука из претходне ревизије)
	

	Контролни циљ
	 Осигурати да се информише јавност о питањима извршавања послова у надлежности органа градске управе.

	Налази и закључци (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости):
	1 - У поступку комуникације са јавношћу у Кабинету градоначелника учествују самостални стручни сарадник за односе с јавношћу и самостални стручни сарадник за послове протокола, у складу са описом послова наведеног радног мјеста, а по одобрењу и инструкцијама градоначелника. На основу одлука и захтјева градоначелника, наведени службеници предузимају све потребне радње у циљу обезбјеђења комуникације градоначелника са јавношћу која укључује и учешће медија, а подразумијева организацију догађаја/конференције за штампу, достављање позива медијима за праћење догађаја/агенде уколико постоји, објављивање садржаја на званичној интернет страници градске управе и осталим дигиталним каналима комуникације. Руководиоци организационих јединица и службеници градске управе су дужни у оквиру дјелокруга свога рада свакодневно прикупљати информације и податке о важним питањима и догађајима од интереса за јавност, те исте достављати наведеним службеницима у Кабинету градоначелника. У првој половини 2026. године организоване су следеће активности које су укључивале медијско праћење: потписивање уговора за ученике и студенте, пријем за родитеље беба, избор спортисте града, традиционално дружење са новинарима, потписивање уговора о додјели субвенције за боравак дјеце у приватним предшколским установама, активности поводом обиљежавања Дана града Прњавор, итд. У првој половини 2026. године није било организованих конференција за штампу, осим конференција за штампу које се организују у току или након сваке сједнице скупштине града. Такође, није било ни издатих саопштења за јавност. У координацији са одјељењима и службама градске управе, путем средстава јавног информисања емитована су разна саопштења и огласи.

	Препоруке (корективна активност коју треба провести):
	

	Контролни циљ
	 Осигурати да је објављени садржај на званичној интернет страници градске управе тачан.

	Налази и закључци (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости):
	2 - Законом о локалној самоуправи дефинисано је да обавјештења и информације о обављању послова органа јединице локалне самоуправе могу давати градоначелник, предсједник скупштине или лица која градоначелник овласти и да су овлаштени службеници одговорни за тачност и правовременост информација, односно да свако неовлаштено давање информација или нетачних информација представља тежу повреду радне дужности. Службеници који су овлаштени за давање информација добро познају рад и активности градске управе и њених одјељења, служби и одсјека. У складу са Кодексом понашања службеника у градској управи службеници у свим облицима јавног наступа у којима представљају јединицу локалне самоуправе, а који се односе на послове из надлежности јединице локалне самоуправе или послове радног мјеста које обавља, дужни су износити ставове органа јединице локалне самоуправе односно не смију износити податке који би могли да наштете угледу органа и да наруше повјерење грађана у рад органа, и да изношење таквих информација представља тежу повреду радне дужности. Узимајући у обзир претходно наведено, врло је мала вјероватноћа достављања погрешних информација. У случају да погрешна информација ипак доспије у јавност, упућује се нова информација у виду исправке достављене информације, демант, појашњење претходно објављене информације или слично.

	Препоруке (корективна активност коју треба провести):
	

	Прихваћене:
	

	Коментар руководства: 
	

	3. ПРИЛОЗИ 

	
	



	
	
	
	
	
	

	
	Зоран Дебељак, интерни ревизор

	

	
Коначан ревизорски извјештај је достављен: 
	

	Кабинет градоначелника,
Руководилац субјекта,
а/а



